  Туспуктэм: Руслан Нуриахметов 0+ 22-тӥ инвожое Россиын Быдӟым Атыкай ожын быремъёслы сӥзем Буре ваён но куректон нуналэз пусъё. Со улсын быдэс кунын «Общероссийская минута молчания» акция ортчоз, ижкарын улӥсьёс но итӥськозы. Со сярысь Удмуртиысь тӧролэн но кивалтэтлэн пресс-службаезы ивортӥз. 13 часын но 15 минутын карын улӥсьёс одӥг минут ӵоже чус сылыса тупаса улон понна улонзэс сётэмъёсты буре ваёзы. Ужрадэз карысь экранъёсы транслировать карозы, калыкез урамъёсысь ивортонъёс пыр 60 пол шуккем чузъяськоз. Акцие Ижысь бадӟым огазеяськонъёс но пыриськозы. Вузкаронниос одӥг минутлы ужзэс дугдытозы. Карысь трамвайёс но троллейбусъёс кӧня ке дырлы дугдозы. Тодэ вайытом, Ижкарын Быдӟым Атыкай ожын быремъёсты буре вайыса 10 сюрс сюсьтылъёслэсь суред лэсьтозы. Буре ваён но куректон нунал улсын Ижкарын пӧртэм ужрадъёс ортчозы. Тегъёс: буреваён БыдӟымАтыкайож Ижкар Удмуртия  